OzLabs/hebrew-wiki-articles huggingface dataset:
הרפובליקה הסוציאליסטית של קרואטיה

הרפובליקה הסוציאליסטית של קרואטיה (בקרואטית: Socijalistička Republika Hrvatska) הייתה ישות פדרלית כחלק מהרפובליקה הפדרלית הסוציאליסטית של יוגוסלביה. היא הוקמה במהלך מלחמת העולם השנייה עם הפיכתה של ממלכת יוגוסלביה לרפובליקה פדרלית. הייתה זו הרפובליקה השנייה בגודלה ביוגוסלביה (גם בשטחה וגם במספר תושביה), לאחר הרפובליקה הסוציאליסטית של סרביה. היורשת הישירה של הרפובליקה כיום היא קרואטיה.

== היסטוריה ==
ב-29 בנובמבר 1945 קיימה האספה המכוננת של יוגוסלביה כינוס שבו הוחלט שיוגוסלביה תורכב משש רפובליקות פדרליות (אשר הפכו בסופו של דבר ליורשותיה של יוגוסלביה). ב-18 בינואר 1947 הפרלמנט המקומי אישר את החוקה הקומוניסטית. למעשה, לרפובליקות הייתה אוטונומיה רק מבחינה רשמית. במציאות, יוגוסלביה הקומוניסטית הייתה מדינה ריכוזית, המבוססת על המודל הסובייטי. החוקה השנייה התקלה בשנת 1963 ושינתה את שמה של קרואטיה היוגוסלבית מ"הרפובליקה העממית של קרואטיה" (NRH) ל"רפובליקה הסוציאליסטית של קרואטיה" (SRH).תיקונים חוקתיים מרכזיים אושרו בשנת 1971 ובשנת 1974. מותו של שליט יוגוסלביה יוסיפ ברוז טיטו ומצב הכלכלה המקרטע הובילו לערעור השלטון הקומוניסטי במדינה. המתחים האתניים גרמו לכך שהקרואטים חשו פחות ופחות הזדהות עם המדינה היוגוסלבית.

באפריל 1990 התקיימו לראשונה בחירות דמוקרטיות ורב-מפלגתיות אשר הובילו להיבחרו של פרניו טוג'מן לנשיא. ב-25 בינואר קרואטיה הכריזה על עצמאותה מיוגוסלביה שהובילה למלחמת העצמאות של קרואטיה, ובכך הרפובליקה הסוציאליסטית של קרואטיה פסקה להתקיים.

== דת ==
רוב התושבים השתייכו לכנסייה הקתולית וכ-12% מהם השתייכו לכנסייה האורתודוקסית הסרבית.

== קישורים חיצוניים ==

* 

קטגוריה:הרפובליקה הפדרלית הסוציאליסטית של יוגוסלביה
קטגוריה:מדינות לשעבר באירופה
קטגוריה:קרואטיה: היסטוריה
קטגוריה:מדינות וטריטוריות שהתפרקו ב-1991
יחסי הממלכה המאוחדת – סלובניה

יחסי הממלכה המאוחדת–סלובניה הם יחסי החוץ בין הממלכה המאוחדת לסלובניה.

== היסטוריה ==
בריטניה הכירה בסלובניה לאחר הכרזת עצמאותה בשנת 1991, ועד מהרה כוננה עמה יחסים דיפלומטיים. ב-29 באפריל 1992 פתחה סלובניה שגרירות בלונדון, וב-25 באוגוסט באותה שנה, פתחה בריטניה שגרירות בליובליאנה. כיום, שתי המדינות הן חברות מלאות בנאט"ו, והן משתפות פעולה במגוון תחומים.

== נציגויות דיפלומטיות ==
סלובניה מחזיקה בבריטניה שגרירות בלונדון וקונסוליות באדינבורו ובבלפסט. מאידך, בריטניה מחזיקה בסלובניה שגרירות בליובליאנה בלבד.

==קישורים חיצוניים==

== הערות שוליים ==
פרס אוסקר לסרט התיעודי הטוב ביותר

פרס אוסקר לסרט התיעודי הטוב ביותר (באנגלית: Academy Award for Best Documentary Feature) הוא פרס אוסקר הניתן מטעם האקדמיה האמריקאית לקולנוע עבור סרט דוקומנטרי מאז שנת 1942. המועמדים והזוכה בקטגוריה זו נבחרים על ידי חברי האקדמיה, וההודעה על הזכייה מתבצעת בטקס פרסי האוסקר. השנה היחידה בה לא הוענק הפרס היא 1946.

בשנת 2017 הוכרז כי סדרות טלווזיה אינן יכולות לזכות בפרס. אף כי סרטי תעודה זכאים להתמודד על פרס האוסקר לסרט הטוב ביותר, מעולם לא הועמד סרט דוקומנטרי למועמדות בקטגוריה זו. סרטים תיעודיים אינם זכאים לפרסים האחרים בטקס כמו התסריט המקורי הטוב ביותר או הבמאי הטוב ביותר בגלל האלמנטים הריאליסטיים שלהם.

מבין הסרטים הבולטים אשר זכו בפרס ניתן למנות את המדבר מתעורר (1953), ג'נוסייד (1981), באולינג לקולומביין (2002), ערפל המלחמה (2003), משפחת הקיסרים (2005), אמת מטרידה (2006), עבודה מבפנים (2010) ומחפשים את שוגרמן (2012).

==קישורים חיצוניים==
* 

קטגוריה:פרס אוסקר
אוסקר
בירינג (מכונית)

בירינג (בנורווגית: Bjering) הם 6 כלי רכב פתוחים שבנה Hans C. Bjering מנהל חברת Bjering Slaamaskiner, אשר יוצרו ביו השנים 1917–1925 בנורווגיה.

=="בירינג"==

* יוצרו 6 יחידות
* 4 יחידות עם מנוע שהורכב במרכז הרכב.
* 2 יחידות עם מנוע אחורי.
* מנוע קירור אוויר.
* רוחבו הקטן של הרכב הפך את הדגם למסוגל לנסוע במסלול הצר שהותיר על ידי מחרשת השלג בכבישי נורווגיה במהלך החורף.
* ב-2 דגמים שנבנו בשנת 1925 מושב הנהג היה אחורי, גוף הרכב נבנה מאלומיניום (ראו תמונה).

==הנס סי. בירינג==
בירינג נולד ב-1871. היה מהנדס. בשנת 1914 בירינג הפך למנהל בחברת Jøssingfjord, לאחר זכה בניהול תחנת הכוח. בשנת 1917 הקים את חברת המכוניות Bjering Slaamaskiner.

בירינג היה מעורב בכל שלבי תהליכי התכנון, העיצוב, הייצור וההרכבה של כלי הרכב שבנה.

בית המלאכה של בירינג מוקם בעיר יוביק במחוז אופלנד.

==גלריה==
<gallery mode="packed" heights="190">
קובץ:NTM Hans CHr Bjering motorsled car 1925 military IMG 7414.JPG | "בירינג" - מכונית צבאית
קובץ:NTM Hans CHr Bjering motorsled car 1925 military IMG 7412.JPG | "בירינג", שנת 1925 - מכונית צבאית
</gallery>

==קישורים חיצוניים==

==הערות שוליים==

קטגוריה:דגמי מכוניות שהושקו ב-1917
קטגוריה:מכוניות קבריולה
קטגוריה:מכוניות מנוע מרכזי
קטגוריה:מכוניות מנוע אחורי
קטגוריה:כלי רכב המיוצרים בנורווגיה
אברהם שדמי

הרב אברהם שדמי (פשדמייסקי) (כ"ד בכסלו ה'תרע"א, 25 בדצמבר 1910 - י"ג בתמוז ה'תשל"א, 6 ביולי 1971) היה ראש ישיבת בית זבול בירושלים, מחבר ספרים, תלמידו וחתנו של הרב יעקב משה חרל"פ.

==ביוגרפיה==
נולד במינסק לרב אריה לייב שדמי ולבתיה לאה. למד בישיבת "שואבי המים" במינסק אצל ר' יהושע הורדנר (צימבליסט) מתוך מסירות נפש מפני רדיפת המשטר הסובייטי. בתקופה זו למד בחברותא עם הרב דוד סלומון, לימים רב שכונת כפר אברהם שבפתח תקווה ועם הרב שאול ישראלי, לימים ראש ישיבת "מרכז הרב" בירושלים.

ברצותם לעלות לארץ ישראל ובשל הסיכון הרב הכרוך בבריחה מהמדינה, פנו שלושת הבחורים לרב יעקב קלמס ממוסקבה (לימים חבר מועצת הרבנות הראשית) על מנת שיכריע בעניין. הרב קלמס התחבט בשאלה והחליט לערוך עבורם "גורל הגר"א". הגורל נפל על הפסוק "פנו וסעו לכם ובאו הר האמרי ואל כל שכניו בערבה בהר ובשפלה ובנגב ובחוף הים ארץ הכנעני והלבנון עד הנהר הגדל נהר פרת" (), ובכך הותר הספק והשלושה החליטו לחצות את הגבול.

בכ"ג בשבט ה'תרצ"ג (1933) יצאו באישון ליל כשהם מכוסים בסדינים לבנים וחצו את נהר פרוט הקפוא הגובל עם פולין. הם נתפסו על ידי משמר הגבול הפולני והובאו למעצר. בתחילה רצו הפולנים למסור אותם לידי הרוסים, אולם לאחר מכן הסכימו לבקשת העצורים לסרטיפיקטים – אישורי כניסה לארץ. הם פנו במכתב לרב אברהם יצחק הכהן קוק רב יפו והמושבות וראש ישיבת מרכז הרב, שינסה להשיג להם את האישורים הנצרכים. הרב קוק נענה לפנייתם וביקש מהנציב הבריטי העליון את האישורים. לאחר קבלת הסרטיפיקטים לארץ ישראל הם שוחררו.

עם עלייתו לארץ החל ללמוד בישיבת מרכז הרב ונעשה תלמידו של הרב יעקב משה חרל"פ, עמו למד רבות בחברותא. כמו כן סייע לרבו בסידור כתביו ומאמריו.

בשנים 1964 ו-1971 הוענק לו פרס ירושלים לספרות תורנית ע"ש הרב קוק על ספרו "דברי אברהם"

הרב שדמי הוציא לאור כמה ספרים, ולאחר פטירתו הקים בנו רבי אהרן שדמי מכון בשם 'יד אברהם' להוצאת ספרי אביו וכתבי ידו שלו והן תשובותיו בהלכה וכן חידושים שנשא ונתן עם חמיו הרב חרל"פ.

בשנותיה הראשונות של מדינת ישראל היה הרב אברהם שדמי חבר בצוות שגיבש הרב הראשי יצחק הרצוג ליצירת חוקה לישראל על פי התורה.

== חיים אישיים ==
נישא לבתו של הרב חרל"פ, מרים דבורה, ולזוג נולדו חמישה ילדים. בניהם:

* הרב אהרן שדמי שהמשיך את מפעל חייו בראשות הישיבה בית זבול בירושלים.
* הרב זבולון שדמי, היה חבר הרבנות בתל אביב וראש מחלקת כשרות אולמות בעיר.

==ספריו==
* דברי אברהם - ארבעה כרכים, חידושים על התלמוד בהלכה ואגדה.
* שיחות על פרשיות השבוע: שנאמרו בסעודה שלישית בשעת רעוא דרעוין / מאת מרן יעקב משה חרל"פ - ירושלים תשכ"ט, מוסד הרב קוק.
*אברהם במחזה (תשל"ח) - חידושים מהתכתבויות של הרב שדמי עם תלמידי חכמים מגדולי דורו.

==הערות שוליים==

קטגוריה:אנשי העלייה החמישית
קטגוריה:בוגרי ישיבת מרכז הרב
קטגוריה:זוכי פרס הרב קוק
קטגוריה:משפחת חרל"פ
קטגוריה:ראשי ישיבה
קטגוריה:ישראלים שנפטרו ב-1971
באדי (מכונית חשמלית)

באדי (בנורווגית: Buddy) היא רכב חשמלי מונע מצבר המוגדרת כמכונית מיקרו עירונית, מתוצרת יצרנית הרכבים החשמלים הנורווגית Buddy Electric (שם רשמי: Pure Mobility, שם נוסף: Elbil Norge AS) אשר מיוצרת משנת 1991 ועד היום בנורווגיה.

=="באדי"==

* משנת 1991 יוצרו 6 דורות מדגמי "באדי" עם יותר מ-1,000 יחידות ל-5 הדורות הראשונים.
* בסתיו 2005 יוצר דגם חדש: Buddy Citi-Jet 6 (דור שישי).
* גוף הדגם מפיברגלס מחוזק פוליאסטר.
* 2 דלתות + חלון אחורי נפתח.
* 3 נוסעים.
* סוללת עופרת-חומצה, טווח נסיעה 50–100 ק"מ, טווח נסיעה: תלוי בעונה, בטמפרטורה ובסגנון הנהיגה.
* בשנים האחרונות פותחה סוללת ליתיום-יון לטווח נסיעה של עד 150 ק"מ, נכון ל-2019 הטכנולוגיה לא זמינה באופן מסחרי.
* משקל מצבר - 395 ק"ג.
* זמן טעינה : 6-8 שעות (100% טעינה), 3 שעות (30-95% טעינה).
* צורת טעינה: שקע רגיל, מעגל מינימלי של 10 אמפר.
* עלות מצבר - 2,800 שטרלינג
* משנת 2007: דגם עם גג מתקפל (קבריולה).
* משנת 2007 מיוצרים 5–6 יחידות בשבוע
* תא נוסעים בטיחותי - מסגרת חלל חיצונית צינורית מרותכת
* צמיגים: Alloy wheels 4Jx13 // 135(145)/80R13.
* בלמים: בלמי דיסק על כל הגלגלים עם מערכת בלימה במעגל כפול. בלם חניה על הגלגלים האחוריים.
* מתלים: מלפנים - תמוכת מקפרסון, מאחור - מתלים טלסקופים עצמאיים.
* סיבוב מעגל : 7.00 מטר.
* תאוצה בין 0–50 קמ"ש היא 7.0 שניות.
* ללא ציוד בטיחות: ללא כריות אוויר, ללא ABS, ללא בקרת יציבות.

===ממכירות הדגם===
* דגמי "באדי" משווקים ב-18 מדינות.
* בשנת 2011 נמכרו 125 יחידות בנורווגיה, 6% מהמכוניות החשמליות שנמכרו בנורווגיה.
* בין השנים 2010–2013 נמכרו בנורווגיה 379 יחידות מדגם "Buddy M9".
* בין השנים 2005–2009 נמכרו בנורווגיה 634 יחידות מדגם "Kewet Buddy Citi-Jet 6".

== תמונות ==
<gallery mode="packed" heights="120">
קובץ:Buddy05.jpg | דגם "באדי"
קובץ:Auto (Stavanger, Norway, 2011).jpg | דגם "באדי", שנת 2011
קובץ:Buddy Geiranger 10 2018 3037.jpg | דגם "באדי"
קובץ:Buddy skyer.jpg | דגם "באדי"
קובץ:Gul elektrisk bil.jpg | דגם "באדי"
קובץ:UMB Electric Cars.jpg| דגמי "באדי"
קובץ:14-09-02-oslo-RalfR-148.jpg | דגם "באדי"
קובץ:Black buddy electric car2 trimmed.jpg | דגם "באדי" (מימין)
קובץ:Black buddy electric car.JPG | דגם "באדי"
</gallery>

==ראו גם==
* מכונית מיקרו
* רכב חשמלי מונע מצבר

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1991
קטגוריה:רכב חשמלי מונע מצבר
קטגוריה:מכוניות מיקרו
קטגוריה:כלי רכב המיוצרים בנורווגיה
קטגוריה:מכוניות עשויות פיברגלס
גביע אוקיאניה לאומות 2002

גביע אוקיאניה לאומות 2002 היה הטורניר השישי של גביע אוקיאניה לאומות. בטורניר השתתפו שמונה נבחרות, שחולקו לשני בתים, כאשר שתי המדורגות ראשונות בכל בית העפילו לשלב הפלייאוף, שזכתה בתואר ובזכות לייצג את התאחדות אוקיאניה בגביע הקונפדרציות 2003.

נבחרת ניו זילנד, הנבחרת המארחת בטורניר, זכתה בתואר בפעם השלישית בתולדותיה אחרי שגברה 0–1 במשחק הגמר על האלופה היוצאת, .

== פורמט ==
=== מוקדמות ===
טרם הטורניר, דורגו 12 הנבחרות החברות בקונפדרציית הכדורגל של אוקיאניה על פי דירוג פיפ"א (11 נבחרות מוקמו על פי דירוגן, שלא הייתה חברה בפיפ"א מוקמה אחרונה בדירוג). שש הראשונות בדירוג העפילו אוטומטית לטורניר הגמר, בעוד שש האחרונות התמודדו בשלב בתים.

משחקי המוקדמות התקיימו באפיה שבסמואה, ועוד בטרם תחילתם, החליטה לפרוש מהטורניר. בתום סיבוב משחקים אחד בשלב הבתים, הצטרפו שתי מנצחות שלב הבתים, נבחרות קלדוניה החדשה ו, אל שלב הגמר.

=== שלב הגמר ===
שמונה הנבחרות שהעפילו לטורניר הגמר חולקו לשני בתים בני ארבע נבחרות כל אחד. בשלב זה נפגשו הנבחרות ביניהן בסיבוב אחד. בתום שלב הבתים, המשיכו שתי המובילות בכל בית אל חצי גמר הטורניר, ששוחק במתכונת של משחק בודד. המנצחות המשיכו למשחק הגמר, והמפסידות התמודדו ביניהן על המקום השלישי.

== שלב הבתים ==
=== בית א' ===
משחקי בית א' נערכו כולם באצטדיון מאונט סמארט שבאוקלנד.

=== בית ב' ===
משחקי בית ב' נערכו כולם באצטדיון נורת' הארבור שבאולבני.

== שלבי הנוקאאוט ==

=== חצי הגמר ===

----

=== משחק על המקום השלישי ===

=== גמר ===

קטגוריה:גביע אוקיאניה לאומות
קטגוריה:תחרויות כדורגל ב-2002
קטגוריה:תחרויות כדורגל בניו זילנד
עבדאללה מפהנג

הסולטאן עבדאללה (במלאית: Al-Sultan Abdullah; בג'אווי: السلطان عبدالله; נולד ב-30 ביולי 1959) הוא סולטאן מדינת פהנג המלזית השישי והיאנג די-פרטואן אגונג (ראש המדינה של מלזיה) ה-16, החל מ-2019.

==ביוגרפיה==
עבדאללה נולד ב-30 ביולי 1959 בעיר פקן, הבירה המלכותית (מקום משכן הסולטאן) של פהנג, כשהייתה חלק מפדרציית מלאיה. הוא הילד הרביעי והבן הזכר הראשון של הסולטאן אחמד שאה, שהיה סולטאן פהנג לפניו. הוא התחנך בחינוך יסודי בפקן, בחינוך על-יסודי בקואנטן, הבירה של פהנג, ובהמשך התחנך מספר שנים בבריטניה, בין היתר באקדמיה הצבאית המלכותית בסנדהרסט ובווסטר קולג', וסיים ב-1981 תואר ראשון ביחסים בינלאומיים ודיפלומטיה.

ב-1975 הוא מונה ליורש העצר של פהנג וכיהן פעמיים כעוצר הסולטנות: לראשונה בין 1979 ו-1984, כשאביו כיהן כיאנג די-פרטואן אגונג, ופעם נוספת מ-2016 ועד הכתרתו כסולטאן ב-2019 בעקבות מצבו הבריאותי הגרוע של אביו.

ב-15 בינואר 2019, לאחר שאביו ויתר על מעמדו בעקבות מצבו הבריאותי הגרוע (ונפטר מספר חודשים לאחר מכן), עבדאללה הוכתר כסולטאן פהנג. ב-24 בינואר התכנסה ועידת השליטים של מלזיה בעקבות פרישתו של היאנג די-פרטואן אגונג מוחמד החמישי מקלנטן מספר שבועות קודם לכן כדי לבחור אדם חדש לתפקיד, ועבדאללה נבחר לתפקיד, במסגרת רוטציה לא רשמית בין שליטי מדינות מלזיה, והושבע ב-31 בינואר בארמון איסטנה נגרה בקואלה לומפור. לסגנו נבחר הסולטאן נזרין שאה של מדינת פרק.

טקס ההכתרה הרשמי שלו התקיים ב-30 ביולי 2019 באיסטנה נגרה.

==משפחה==
אשתו הראשונה היא טונקו עזיזה אמינה מיימונה , בתו השלישית של איסכנדר שהיה סולטאן מדינת ג'והור, לה נישא ב-6 במרץ 1986 וממנה יש לו ארבעה בנים ושתי בנות. ב-1991 נישא פעם נוספת, הפעם לשחקנית ג'וליה ראיס, ממנה יש לו שלוש בנות.

==קישורים חיצוניים==

==הערות שוליים==

קטגוריה:מלכי מלזיה
קטגוריה:ילידי 1959
קני לאלה

קני לאלה (בצרפתית: Kenny Lala; נולד ב-3 באוקטובר 1991) הוא כדורגלן צרפתי המשחק בעמדת המגן הימני בברסט.

==קריירת מועדונים==

לאלה החל את הקריירה שלו בקבוצת חובבים בשם פריזיאן לפני שחתם בקבוצה חצי מקצועית בשם פריז בגיל 17. לפני שחתם בפריז, ליל, קן ו-ואלנסיין הביעו עניין בהחתמתו. לאחר שתי עונות בקבוצת המחליפים של פריז, הוא התקדם בעונת 11–2010 לקבוצה הבוגרת. לאלה רשם עונה מוצלחת, כשבמאזנו 33 הופעות, ואף נקשר למספר קבוצות מהליגה הצרפתית הבכירה, כשבראשן ואלנסיין, שהציעה לפריז 100 אלף אירו תמורות שירותיו.

אף על פי שדחתה את ההצעה הראשונית, ב-15 ביוני 2011, פריז הגיעה להסכמה עם ואלנסיין על העברתו של לאלה. ב-6 בנובמבר 2011, לאלה ערך את הופעת הבכורה שלו בקבוצה בתיקו אחת נגד סטאד רן, כשעלה כמחליף.

ביוני 2017, לאלה חתם לשנתיים בשורות שטרסבורג.
והיה לשחקן הרכב לאורך שנותיו בקבוצה

ב-1 בפברואר 2021 חתם בשורות אולימפיאקוס

ב-10 בפברואר לאלה ערך את הופעת הבכורה שלו שפתח בהרכב בניצחון 2-1 נגד אריס סלוניקי

==חיים אישיים==
לאלה נולד בוילפינטה וגדל ברובע השמונה-עשר של פריז. הוא ממוצא מרטיניק ויש לו שתי אחיות.

==תארים==
===קבוצתיים===
;שטרסבורג
* גביע הליגה הצרפתית (1): 2018/19

==קישורים חיצוניים==

==הערות שוליים==

קטגוריה:מגני כדורגל צרפתים
קטגוריה:כדורגלנים צרפתים
קטגוריה:כדורגלני ואלנסיין
קטגוריה:כדורגלני לאנס
קטגוריה:כדורגלני שטרסבורג
קטגוריה:כדורגלני אולימפיאקוס
קטגוריה:כדורגלני ברסט
קטגוריה:צרפתים שנולדו ב-1991
פיקוד החלל של ארצות הברית

פיקוד החלל של ארצות הברית (באנגלית: United States Space Command, בקיצור: USSPACECOM) הוא אחד מהפיקודים הקרביים המאוחדים של משרד ההגנה האמריקני והכוחות המזוינים של ארצות הברית. הפיקוד מרכז את פעילות לוחמת החלל של ארצות הברית.

==היסטוריה==
הפיקוד הוקם לראשונה ב-1985 מתוך מטרה לרכז את פעילויות הזרועות השונות של הכוחות המזוינים של ארצות הברית בתחום החלל. לאחר פיגועי 11 בספטמבר 2001 הוחלט על שינוי במערך הפיקודים הקרביים המאוחדים, ובעקבות הקמתו של פיקוד צפון של ארצות הברית ב-2002 והרחבת תחומי אחריותו של פיקוד הגנת האוויר והחלל של צפון אמריקה, מוזג פיקוד החלל תחת הפיקוד האסטרטגי של ארצות הברית.

ביוני 2018 הורה נשיא ארצות הברית דונלד טראמפ למחלקת ההגנה של ארצות הברית להתחיל לתכנן כוח לוחמת חלל.
בפברואר 2019 חתם טראמפ על הוראה להקמת "חיל חלל". הקמת חיל החלל כזרוע נוספת של הכוחות המזוינים ממתינה לאישור הקונגרס.

בדצמבר 2018 הנחה טראמפ את מחלקת ההגנה להקים את פיקוד החלל כפיקוד קרבי מאוחד גאוגרפי ובאוגוסט 2019 הוקם הפיקוד.

למפקדו הראשון של הפיקוד במתכונתו החדשה מונה גנרל ג'ון ריימונד, במקביל לתפקידו כמפקד פיקוד החלל של חיל האוויר של ארצות הברית.

מפקדת הפיקוד נקבעה באופן זמני להתמקם בבסיס חיל האוויר פיטרסון שבקולורדו, עם פונקציות וכוח אדם נוסף בבסיס חיל האוויר שריבר בקולורדו, בבסיס חיל האוויר אופוט בנברסקה ובבסיס חיל האוויר ונדנברג שבקליפורניה. עם הקמת הפיקוד הוחלט על שתי יחידות שיפעלו תחתיה: המפקדה המשולבת לכוח החלל (CFSCC), והכוח המשותף להגנת החלל (JTF-SD).

==מטרות==
מטרות הפיקוד להרתיע מפני תוקפנות ועימותים, להגן על חופש הפעולה של ארצות הברית ובעלות הברית, לספק כוח לחימה בחלל עבור הכוח המשותף/המשולב ולפתח לוחמים לקידום האינטרסים של ארצות הברית ובעלות בריתה, דרך ומתוך תחום החלל.

הפיקוד נקבע כפיקוד גאוגרפי שאחריותו הוגדרה כאזור סביב כדור הארץ בגובה של לפחות 100 קילומטרים מעל פני הים (מעל קו קרמן).

==ראו גם==
* כוח החלל של ארצות הברית

==קישורים חיצוניים==

* 

== הערות שוליים ==

קטגוריה:גופי לוחמת חלל
קטגוריה:ארצות הברית: צבא וביטחון
קטגוריה:פיקודים קרביים מאוחדים (ארצות הברית)
קצין מבחן

קצין מבחן הוא עובד סוציאלי בעל הכשרה מיוחדת לאבחון, פקוח, טיפול ושיקום עוברי חוק במגוון עבירות המועסק על ידי שירות המבחן ובוחן את התאמתם של עונשים לנאשמים במשפטים פליליים, ובכלל זה מציע חלופות לענישה ולמעצר. הוא מופקד על שיקום העוברים על החוק בקהילה, ומטרתו למנוע ולפחות לצמצם את שיעורי העבריינות החוזרת.

קצין המבחן אחראי גם על סיוע בעת חזרתם של הנאשמים לקהילה ועל שיקומם תוך פיקוח הדוק ומתן סיוע נפשי ותעסוקתי ככל הנדרש.

ישנה חלוקה בין קציני המבחן למבוגרים, שאליהם מופנים בגירים מעל גיל 18, ובין קציני המבחן לנוער שאליהם מופנים קטינים מתחת לגיל 18.

== מתפקידי קצין המבחן ==
* הגשת תסקיר נפשי וחוות דעת - מסמך שנכתב על פי הבנתו הפסיכולוגית של הקצין באשר למצבו הנפשי והחברתי של הנאשם. בתסקירים אלו יכולים לעשות שימשו במשטרה, בבתי המשפט, בפרקליטות ובכל הליך אחר שנדרש לעבור הנאשם (שמדובר בקטינים).
** הגשת תסקיר נפשי וחוות דעת אצל קטינים - כאשר מדובר בקטינים הליך האישום הפלילי עלול להשפיע על כל מהלך חייהם. לכן בכל מקרה של אישום קטין יש חיוב בהגשת תסקיר לבית המשפט. במקרה זה מחויב קצין המבחן בין היתר, להגיש חוות דעת בכל הנוגע לגיוסו של הקטין.
* הכנת מסמך מעצר וביצוע פיקוח מעצרים - הגשת מסמך מסקנות המכיל המלצות באשר לתנאי השחרור או המאסר של הנאשם, וכן הערות נוספות בנושא המעצר, למשטרה או לשירות בתי הסוהר.
* תסקיר לשם עיכוב הליכים פליליים - מסמך סקירה הכולל המלצות מסוימות וחוות דעת מדוע יש לדחות או לעכב הליכים פליליים, מיועד להגשה ליועץ משפטי כדי לבקש עיכוב של הליכים פליליים.
== ראו גם==
* שירות המבחן
* שירות המבחן לנוער
== קישורים חיצוניים ==
* [https://www.gov.il/he/Departments/Units/molsa-units-adult-probation-service שירות המבחן למבוגרים] באתר משרד העבודה, הרווחה והשירותים החברתיים
* [https://www.gov.il/he/Departments/Units/molsa-sherut-mivhan-lanoar שירות המבחן לנוער] באתר משרד העבודה, הרווחה והשירותים החברתיים
* 
== הערות שוליים ==

קטגוריה:ישראל: עבודה סוציאלית
קטגוריה:משרד הרווחה והביטחון החברתי
קטגוריה:עבודה סוציאלית בישראל: תפקידים
גרודז'ייץ

גרודז'ייץ (בפולנית: Grodziec) הוא כפר במחוז קונין שבפרובינציית פולין גדול, במערב פולין. זהו מושב הגמינה (מחוז מינהלי) שנקראת גמינה גרודז'ייץ. הכפר שוכן כ-25 ק"מ מדרום-מערב לקונין ו-89 ק"מ מדרום-מזרח לבירה האזורית פוזנן.

בכפר 1,400 תושבים.

==היסטוריה==
עדויות ארכיוניות ראשונות לקיומו של הכפר קיימות מסוף המאה ה-14. מסוף המאה ה-15 עד סוף המאה ה-16 היה הכפר בבעלותה של משפחת גרודז'ייצקי (Grodziecki), ולאחר מכן עבר בין בעלויות של משפחות שונות. משנת 1872 היה הכפר בבעלות משפחת קווילצקי (Kwilecki).

===במלחמת העולם השנייה===
לאחר כיבוש פולין בידי גרמניה בספטמבר 1939 שונה שם הכפר לגרוסדורף (Großdorf). בסוף 1939 גורשו לגרודז'ייץ יהודי העיירה הסמוכה ריחוואל וביולי 1940 נשלחו לשם חלק מהיהודים שגורשו מקונין והסביבה, והם זכו לקבלת פנים חמה יחסית מתושבי הכפר הגויים. בהמשך אותו קיץ גורשו לגרודז'ייץ גם יהודים מסקולסק , קרמסק , וילצ'ין ושלשין, ובמקביל הוקם בגרודז'ייץ גטו שמספר היהודים בו הגיע לאזור 2,000. היהודים אולצו לבצע עבודות כפייה, ולעיתים גם נשלחו לשם כך לזגורוב וליוזפוב. בתחילת 1941 גורשו חלק מיהודי גרודז'ייץ לגטו לודז', וחלקם הועברו משם למקומות אחרים. חלקם, בעיקר אלה שלא יכלו לעבוד, נרצחו ב-1942 בירי ביער מחוץ לגטו. באוקטובר נורו למוות יהודים אלה ביער סמוך. בסוף 1944 היה הכפר נקודת פעילות של קבוצות פרטיזנים סובייטיות. במחצית השנייה של ינואר 1945 שחררו קבוצות פרטיזנים את הכפר. זמן קצר לאחר מכן נכנסו כוחות הצבא האדום לכפר.

גרודז'ייץ היא מקום הולדתו של אלפונס ארדמן , חבר הסיים הפולני וממתנגדי הכיבוש הנאצי, שנרצח על ידי הנאצים.

==אתרים בכפר==
* כנסייה נאו גותית מסוף המאה ה-19.
* כנסייה קתולית על שם הבישוף הקדוש ווייצ'ך (Wojciech).
* כנסיית עדי יהוה.

== קישורים חיצוניים ==

* 
* 

== הערות שוליים ==

קטגוריה:פולין גדול: יישובים
חולדת נפץ

חולדת נפץ (באנגלית: Explosive rat), הידועה גם כפצצת חולדה (Rat bomb), הייתה כלי נשק שפותח על ידי מנהלת המבצעים המיוחדים הבריטית (SOE) במלחמת העולם השנייה לשימוש נגד גרמניה. את פגרי החולדות היו ממלאים בחומרי נפץ פלסטיים ומפזרים ליד חדרי הדוד הגרמניים, בתקווה כי הגרמנים יפנו את הפגרים בשריפה, שתוביל לפיצוץ הדוד.

מעולם לא נעשה שימוש מבצעי בחולדות הנפץ מכיוון שהמשלוח הראשון שלהם יורט על ידי הגרמנים; עם זאת, המשאבים שהוקדשו על ידי הגרמנים לאיתור חולדות נפץ נוספות נחשבו על ידי ה-SOE כהצלחה.

== התפתחות ==
במהלך מלחמת העולם השנייה, רכשה מנהלת המבצעים המיוחדים הבריטית כמאה מכרסמים לניסויים רפואיים. המכרסמים הומתו וחומר נפץ פלסטי נתפר לגופם.

הרעיון, שפותח בשנת 1941, היה שכאשר החולדה המתה תתגלה בחדר הדוד של קטר רכבת, מפעל, תחנת כוח, או מתקן דומה, המסיק שמטפל בדוד ישליך את הגופה לתוך הכבשן, ויגרום לה להתפוצץ. חולדה יכולה אמנם להכיל רק כמות קטנה של חומר נפץ; עם זאת, ביחד עם חדירתו של דוד אדים בלחץ גבוה הפיצוץ היה יכול להוביל לפיצוץ חדר הדוד. ניתן היה להציב פצצת חולדה גם עם פתיל השהיה.

== היסטוריה מבצעית ==
המשלוח הראשון של הפגרים יורט על ידי הגרמנים, וה-SOE הזניחו את תוכניתם. הגרמנים הציגו את החולדות בבתי הספר הצבאיים הבכירים וערכו חיפושים אחר חולדות מתפוצצות נוספות. ארגון ה-SOE סיכם: "הצרה שנגרמה להם הייתה עבורנו הצלחה גדולה בהרבה מאשר אם היינו משתמשים בחולדות בפועל."

== ראו גם==
*פצצת עטלף
*כלב נגד טנקים
*בעלי חיים בשימוש צבאי

== הערות שוליים ==

קטגוריה:מנהלת המבצעים המיוחדים
מגילת ההודיות

מגילת ההודיות היא אחת משבע מגילות מדבר יהודה הראשונות שהתגלו במדבר יהודה במערה מס' 1 הסמוכה לחורבת קומראן על ידי בדואים. הייתה זו אחת משלוש המגילות הראשונות שנרכשו על ידי פרופ' אליעזר סוקניק מסוחר העתיקות קנדו בבית לחם בנובמבר 1947.
הטקסט של המגילה התגלה בהמשך בעוד שני קטעים במערה מס' 1 ושישה קטעים נוספים במערה מס' 4. מכל מקום המגילה שהתגלתה לראשונה מכילה את החלק הגדול של הטקסט הידוע לנו. מגילה זו מוצגת כיום בהיכל הספר במוזיאון ישראל.

==מחקר המגילה==
המגילה שהגיעה כאמור לסוקניק יחד עם מגילת המלחמה, עוררה את פליאתו של סוקניק, שכן לפניו עמד טקסט שהוא זיהה כטקסט מימי בית שני, אך לא מצא לטקסט שום מקבילה בספרות הידועה לנו. סוקניק היה הראשון שפרסם את טקסט המגילה בספרו "אוצר המגילות הגנוזות". הוא קרא לה בשם מגילת ההודיות כי רוב הפרקים שבה מתחילים במילים "אודכה אדוני". מהדורה נוספת פורסמה בהמשך על ידי יעקב ליכט. בהמשך פורסמו מהדורות נוספות על ידי חוקרים ישראלים ושאינם ישראלים. הקטעים שהתגלו במערה הרביעית פורסמו בסדרת תגליות במדבר יהודה חלק 39, והטקסט המשולב פורסם בכרך 40 החותם את הסדרה בידי איילין שולר.

מצבה הפיזי של המגילה בצירוף שאר הקטעים שנמצאו אינו מאפשר פרסום אחיד וחד משמעי של הטקסט של המגילה. סדר הטורים שלה שונה בפרסומים ממחקר אחד למשנהו. אלישע קימרון פרסם מהדורה מדעית של המגילה עם חילופי הנוסחאות והשלמות משוערות בכרך הראשון של הכתבים העבריים ממגילות קומראן בהוצאת יד יצחק בן-צבי.

==תוכן המגילה==
לדעתו של סוקניק נכתבה מגילת ההודיות בידי "מורה הצדק" – שהוא מנהיג "עדת היחד". מסקנתו נובעת מסגנון המגילה הכתוב בעיקר בלשון מדבר, ומכך שהוא כותב שהוא מנהיג את עדתו וכן מתיאוריו את הרדיפות שרדפוהו אויביו. כל זה בסגנון מוכר מכתבים כיתתיים אחרים ממגילות קומראן. ישראל קנוהל כתב בספרו "בעקבות המשיח" שהכותב היה משיח שקדם לישו ושדמותו שימשה מודל למשיח הנוצרי. דעה זו שעוררה עניין ברחבי העולם הנוצרי זכתה להתנגדות מספר חוקרים.

המגילה כתובה בסגנון שירי בלשון מקראית, ויש בה שירים המשבחים את האל. כמו בכתבים אחרים של הכת, גם כאן מתוארים כוחות הטבע ובני האדם ככאלה שנגזרה עליהם דרך התנהגות מראש (תורת הגזירה הקדומה), טבע האדם הוא עירוב של טוב ורע ובעתיד הרשעים וכוחות הרע יושמדו. האל ברא את הרע בסוד חוכמתו ואין האדם יכול להבין זאת. האדם זקוק לחסדי האל לשם כפרת עוונותיו.

==לקריאה נוספת==
* יעקב ליכט, מגילת ההודיות – ממגילות מדבר יהודה, מוסד ביאליק, ירושלים, תשי"ז
* איילין שולר, מגילת ההודיות בתוך – מנחם קיסטר (עורך), מגילות קומראן מבואות ומחקרים, הוצאת יד יצחק בן-צבי, ירושלים, תשס"ט עמ' 261–274

==קישורים חיצוניים==
* אלישע קימרון, [http://www.ybz.org.il/_Uploads/dbsAttachedFiles/QimronFirstVol.pdf מגילות קומראן הכתבים העבריים, חלק א'], הוצאת יד בן צבי עמ' 59–107

==הערות שוליים==

קטגוריה:מגילות מדבר יהודה
יעקב (שיר)

"יעקב" הוא שיר שביצעה להקת ללדין ויצא לאור בשנת 1994.

== רקע ==
השיר יצא לאור בשנת 1994, נכתב על ידי יאיר שדה והולחן על ידי גרי ולודבסקי, מקימי הלהקה שעיבדו והפיקו יחד את השיר. הוא נכלל באלבום הבכורה של הלהקה, "הלילה". "יעקב" הוא שיר אלקטרו פופ, שנכתב על רקע חלום יעקב. השיר היה ללהיט והוא המזוהה ביותר עם הלהקה. השחקן שי אביבי השתתף בווידאו קליפ. אף שרבים חושבים כי אביבי ביצע את קטע הראפ בשיר, למעשה ביצע אותו המחבר שדה.

במצעד הפזמונים העברי השנתי של רשת ג' לשנת התשנ"ד (1994), דורג השיר במקום הרביעי.

== פרודיות ==
בעונה השלישית של סדרת הטלוויזיה "השיר שלנו", נעשתה פרודיה של השיר בשם "הלו רני" המבוצעת על ידי נינט טייב, טלי אורן, רן דנקר ואניה בוקשטיין.

באוגוסט 2020, בפרסומת לבזק שבה השתתפו משתתפי התוכנית הבוזגלוס והפרזנטור גידי גוב, שרו המשתתפים פרודיה לשיר. בתוך חמישה ימים בלבד עבר מספר הצפיות ביוטיוב של הפרודיה את המיליון, ובתוך שבוע את ה-2 מיליון. בתוך 24 שעות הגיע השיר למקום הראשון ברשימת הסרטונים החמים. נכון ל-29 בדצמבר 2020 יש לקליפ 2,943,655 צפיות.

== קישורים חיצוניים ==
* 
* 

==הערות שוליים==

קטגוריה:שירי 1994
קטגוריה:סינגלים מ-1994
קטגוריה:שירים בעברית
קטגוריה:שירים המבוססים על התנ"ך
קטגוריה:שירים על מלאכים
קטגוריה:שירים על שינה
קטגוריה:סינגלים בהוצאת הד ארצי
טינק סיטי

טינק סיטי (בנורווגית: Think City, נכתב גם: Th!nk City) היא מכונית חשמלית, סופרמיני, מתוצרת יצרנית הרכב החשמלי הנורווגית Think Global , בשיתוף Valmet Automotive הפינית אשר יוצרה בין השנים 2008–2012 בנורווגיה, פינלנד וארצות הברית.

==ארצות יצור==
* באירופה יוצר דגם ה"טינק סיטי" משנת 2008 ועד מאי 2011.
* בארצות הברית יוצר דגם ה"טינק סיטי" מנובמבר 2010 ועד אוגוסט 2012.
* בנורווגיה יוצר הדגם בעיר "Aurskog" .
* בפינלנד יוצר הדגם בעיר "Uusikaupunki" .
* בארצות הברית יוצר הדגם בעיר "Elkhart, Indiana" במדינת אינדיאנה.
* דגם "טינק סיטי" שווק בארצות הבאות: נורווגיה, הולנד, ספרד, צרפת, אוסטריה, שווייץ, פינלנד, בריטניה וארצות הברית.

==נתונים==
* יוצרו 2,500 יחידות.
* 3 דלתות - האצ'בק.
* טווח נסיעה: 200 ק"מ (נסיעה עירונית).
* תאוצה בין 0–80 קמ"ש היא 16.0 שניות.

===סוגי מצברים שהורכבו בדגם "טינק סיטי"===
* סוללת סודיום-ניקל ("זברה"), משקל - 244 ק"ג, 76 אמפר, הורכבו ב-2,178 יחידות, זמן טעינה: 0-100 הוא 8 שעות (220 ואט, 15 אמפר), 0–100 הוא 10 שעות (220 ואט, 10 אמפר).
* סוללת ליתיום-יון, משקל 285 ק"ג, 70 אמפר (הורכב בדגמים שיוצרו בארצות הברית, 148 יחידות), זמן טעינה: 0–100 הוא 8 שעות (220 ואט, 15 אמפר), 0–100 הוא 10 שעות (220 ואט, 10 אמפר).
* סוללת עופרת-חומצה, בנוסף לסוללת חומצת העופרת של 12 ואט המספקת את הפונקציות הבסיסיות של המכונית, הדגם צויד בשני סוגים של סוללות משיכה.

== תמונות ==
<gallery mode="packed" heights="120">
קובץ:Think City EDTA DC 04 2011 1811.jpg | "טינק סיטי"
קובץ:Th!nk City -- 07-01-2012.JPG | "טינק סיטי", שנת 2012
קובץ:Think City EDTA DC 04 2011 1780.jpg | "טינק סיטי", שנת 2012
קובץ:Th!nk City electric car Amsterdam.jpg | "טינק סיטי"
קובץ:TH!NK City (4749774919).jpg | "טינק סיטי"
קובץ:TH!NK city electric car Liander.jpg | "טינק סיטי"
קובץ:ThinkCity.jpg | "טינק סיטי"
</gallery>

==ראו גם==
* פורד TH!NK
* רכב חשמלי מונע מצבר

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2008
קטגוריה:רכב חשמלי מונע מצבר
קטגוריה:מכוניות סופרמיני
קטגוריה:כלי רכב המיוצרים בנורווגיה
קטגוריה:כלי רכב המורכבים בפינלנד
קטגוריה:מכוניות חשמליות
מבצע פתית זהב

חיילים קנדים בהולנד, אפריל 1945
מבצע פתית זהב (באנגלית: Operation Goldflake) היה השם שניתן למבצע העברת הקורפוס הקנדי ה-1 מחזית איטליה אל חזית מערב אירופה באביב 1945, בשלהי מלחמת העולם השנייה.

==רקע==
הארמייה הקנדית הראשונה הוקמה בבריטניה ב-1942, לאחר שכוחות קנדיים רבים הגיעו אליה. הקורפוס הקנדי ה-1 הופרד מהארמייה ביולי 1943. הוא לחם באיטליה עם הארמייה השמינית הבריטית מאז פלישת בעלות הברית אליה בספטמבר 1943. יתר כוחות הארמייה, שהורכבו בעיקר מהקורפוס הקנדי ה-2 לחמו בצפון מערב אירופה ממועד הפלישה לנורמנדי ואילך. בתחילת 1945 הוחלט להעביר מהזירה האיטלקית לזירת צפון מערב אירופה את הקורפוס ה-1 וכן את הדיוויזיה הבריטית ה-5, ולצרף את הקורפוס ה-1 אל הארמייה הקנדית הראשונה.

==המבצע==
העברת הכוחות החלה בשלהי פברואר 1945. פעולות תכנון וארגון מרובות נדרשו שכן היחידות שנועדו להעברה היו פזורות באיטליה. היחידות הפליגו מנמלי ליבורנו ונאפולי אל נמל מרסיי שבצרפת, הפלגה שארכה כיומיים. לאחר מכן נעו היחידות בדרך היבשה צפונה לאורך מרחק של כ-1,100 קילומטר, במסע שארך כחמישה ימים. בכל יום יצאו לדרכם מאיטליה לצרפת כ-3,700 חיילים, 40 טנקים ו-650 כלי רכב אחרים. בסך הכל הועברו במהלך המבצע לצפון מערב אירופה למעלה מ-60 אלף חיילים. המבצע הסתיים בסוף חודש אפריל.

מבצע ההעברה היה חייב להיערך בחשאיות ותוך פעולות הסוואה והטעייה, על מנת למנוע ככל האפשר מן הכוחות הגרמנים בחזית האיטלקית לעמוד על יציאת הכוחות המועברים ממנה וכדי להפחית את הסכנה שהשיירות הנעות אל הנמלים והמפליגות בים התיכון יותקפו. מבצע הטעייה בשם פן-נייף (Penknife) הופעל במקביל להעברה. יחידה קנדית מיוחדת הוקמה לצורך ניהול ההטעייה. אנשיה נעו באזורים שבהם היו הקנדים אמורים להימצא באיטליה ותלו שלטי כיוון מדומים של יחידות. בסיסי נופש ובתי חולים קנדיים באיטליה המשיכו לפעול. ביטאון הכוחות הקנדים באירופה, The Maple Leaf, הוסיף להתפרסם ברומא עד מחצית חודש מרץ. חיל הקשר המלכותי הקנדי המשיך לקיים באיטליה שידורי רדיו מדומים סדירים. הצלחת ההונאה שבשידורים אלו השתקפה בין היתר בעובדה שהגרמנים הוסיפו לנסות לשבש אותם.

מסמכים גרמנים שנתפסו לאחר המלחמה לימדו כי פעולות ההסוואה וההטעיה נחלו הצלחה. במפות הגרמניות סומנו היחידות הקנדיות כשוהות ברחבי איטליה עד שלהי חודש מרץ. רק במחצית חודש אפריל נעלמו סימוני היחידות הקנדיות מהמפות הגרמניות של החזית האיטלקית. ב-3 באפריל דיווח עיתונאי קנדי כי הכוחות הקנדיים באירופה התאחדו. פיקוד בעלות הברית התיר לפרסם הודעה רשמית על כך רק ב-20 באפריל. הצנזורה התירה לפרסם את הידיעה לציבור הקנדי רק ב-23 באפריל.

הקורפוס הקנדי ה-1 השתתף בשחרור הולנד באביב 1945. ב-6 במאי קיבל מפקדו, גנרל צ'ארלס פולקס, את כניעת הכוחות הגרמנים בהולנד.

==קישורים חיצוניים==
* [https://codenames.info/operation/goldflake/ מבצע פתית זהב], באתר Codenames

קטגוריה:קנדה במלחמת העולם השנייה
קטגוריה:זירת דרום ומרכז אירופה במלחמת העולם השנייה
קטגוריה:זירת מערב אירופה במלחמת העולם השנייה
דסיאטין

דסיאטין או דסיאטינה (ברוסית: Десятина) היא יחידת שטח שהייתה נהוגה ברוסיה הצארית. היא חולקה ל-2,400 יחידות קטנות יותר שנקראו סאז'ן רבוע ושטחה היה 10,926.512 מ"ר, שהם כ-2.702 אקר אנגלים, או 1.09 הקטאר.

קטגוריה:יחידות מידה: שטח
קטגוריה:האימפריה הרוסית
Love Gets Me Every Time

Love Gets Me Every Time (בעברית: אהבה מקבלת אותי בכל פעם) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-23 בספטמבר 1997, כסינגל הראשון והפותח מתוך האלבום, וכסינגל השנים עשר של טוויין.

עם יציאתו נכנס השיר אל המקום ה-1 במצעד שירי הקאנטרי של קנדה.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ.

בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.

== וידאו קליפ ==
הווידאו קליפ המלא שיצא עבור השיר בוים על ידי טימותי וייט וצולם בניו יורק סיטי שבארצות הברית. הקליפ צולם ב-3 בספטמבר 1997, ופורסם כמה ימים לאחר מכן. הקליפ נכלל באלבום הקליפים The Platinum Collection, שהוציאה טוויין בשנת 2001.

נכון ל-31 באוגוסט 2019, מונה הצפיות של הקליפ עומד על כ-8 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1997
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
די ג'יי מש

מישר (מש) כהן (נולד ב-12 בדצמבר 1982), הידוע בשם הבמה "די ג'יי מש" (DJ Mesh), הוא די ג'יי ומפיק מוזיקלי ישראלי. כהן נחשב אחד המייסדים של סצנת הפטיפוליזם בישראל. הוא חלק מקולקטיב מפיקי ההיפ הופ LBT.

סגנון ההפקה של מש מבוסס על דגימת סימפולים בשילוב נגנים חיים וסקראצ'ינג.

== ביוגרפיה ==

ב-2017 הקים יחד עם הצמד כהן@מושון את חברת התקליטים "שיגולה רקורדס". באותה השנה, הוציא את אלבום הבכורה שלו, "מחט על תקליט", שהיה לאלבום הראשון שיצא בלייבל. באלבום מתארחים אמנים כמו רביד פלוטניק, כהן@מושון ואיתי לוקץ'. שנה אחר כך הוציא, יחד עם עדן דרסו, אלבום משותף בשם "כתר שקוף" הכולל הופעות אורח של מיכאל סוויסה ואורי שוחט. מתוך האלבום התפרסם הסינגל "אוטובוסים" שזכה להצלחה.

ב-4 בספטמבר 2023, מאור כהן ודי ג'יי מש, שיתפו פעולה בשיר חדש בשם "אמסטרדם" לאלבום המשותף ששמו "על הדשא". השיר כולל דגימה של להקת נוער שוליים "אמסטרדם" וכולל הופעת אורח של גל דה פז. כהן ודי ג'יי מש כתבו והלחינו יחד את השיר וגם הפיקו אותו יחד.<ref></ref>

== חיים אישיים ==
כהן נשוי ואב לשלושה ילדים.

אחיו הוא הזמר והשחקן מאור כהן.

== דיסקוגרפיה ==
=== אלבומים ===
==== סולו ====
*2017: מחט על תקליט
* 2018: כתר שקוף <small>(יחד עם עדן דרסו)</small>
* 2023: יותר מזל משכל
* 2023: על הדשא (יחד עם מאור כהן)

==== עם LBT ====
* Live Beat Tape Vol. 7 :2013
* 2014: Live Beat Tapes Vol. 8 - Pace in Space
* 2014: Live Beat Tape Vol. 9 - Magical Mystery Truck
* 2014: Live Beat Tape Vol. 10 - Brain Storming
* The Singles :2015
* 2015: S02E01: Bear With Us
* 2016: S02E02: Feed The Fishes
* 2017: Kicha Studio Sessions Vol. 2
* 2019: Too Busy

=== מיני-אלבומים ===
* 2013: Tales From the Chimney <small>(יחד עם מו ריון, בנו ונומוק)</small>
* 2016: הווי ובידור <small>(יחד עם כהן@מושון)</small>
*2016: Winter's Day Between Ancient Times
*2021: חי וקיים <small>(יחד עם אמ.סי חי)</small>

== קישורים חיצוניים ==

* 
* 
* 
* 

== הערות שוליים ==

קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:אמנים ישראלים הידועים בשם במה
קטגוריה:תקליטנים ישראלים
קטגוריה:כהן@מושון
קטגוריה:ישראלים שנולדו ב-1982
Don't Be Stupid (You Know I Love You)

(בעברית: אל תהיה טיפש (אתה יודע שאני אוהבת אותך)) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-11 בנובמבר 1997, כסינגל השני מתוך האלבום, וכסינגל השלושה עשר של טוויין.

עם יציאתו נכנס השיר אל המקום ה-5 במצעד הסינגלים הבריטי.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הסינת'פופ, דאנס-פופ ופולקטרוניקה.

בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.

== וידאו קליפ ==
הווידאו קליפ המלא שיצא עבור השיר בוים על ידי לארי ג'ורדן. באוקטובר 1997, אישרה טוויין כי ג'ורדן הוא זה שיביים את הקליפ. הקליפ צולם בין ה-18 ל-19 בספטמבר 1997, ופורסם לאחר מכן. הקליפ נכלל באלבום הקליפים The Platinum Collection, שהוציאה טוויין בשנת 2001.

נכון ל-31 באוגוסט 2019, מונה הצפיות של הקליפ עומד על כ-17 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|
|145,000
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:שירי 2000
קטגוריה:סינגלים מ-1997
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
סרגו שאליבאשווילי

סֶרגוֹ שַׁאליבַּאשׁווִילִי (בגאורגית: სერგო შალიბაშვილი, 22 ביוני 1962 - 16 ביולי 1983) היה אתלט בתחום הקפיצה למים, שייצג את ברית המועצות. בשנת 1978 זכה במדליית כסף באליפות אירופה לנוער שנערכה בפירנצה, קפיצתו הייתה מגובה של 10 מטרים.

==מותו==
שאליבאשווילי מת בגיל 21 בעת שהשתתף באוניברסיאדת אדמונטון בשנת 1983. הוא ניסה לבצע שלושה וחצי גלגולים לאחור בתנוחת עובר ("טאק"), אך נפגע בראשו. במשך שבוע היה שרוי בתרדמת, הכרתו לא שבה אליו, ובתום השבוע הוא מת מהתקף לב.

הציון הכולל שהוענק לו על ידי השופטים עבור הקפיצה שהובילה למותו היה 0.0, שכן שופט צרפתי מחבר השופטים נתן לו ציון של 3.5-.

גרג לוגניס היה בין משתתפי תחרות הקפיצה למים וחזה במאורע. הוא תיאר את התאונה במילים אלו:

בוב רידז, מאמן נבחרת הקפיצה של ארצות הברית, האשים את מאמנו של שאליבאשווילי באסון. הוא ציין כי לאורך כל תקופת האימונים סרגו היה חלש בביצוע התרגיל. כאשר נשאל מדוע לא הזהיר את המאמנים הסובייטים, הוא ענה שחשש להתערב בענייניהם. על פי הדיווחים, המאמנת הראשית של שאליבאשווילי הייתה אימו, תאיס מונטין, והיא עבדה במכון הלאומי הגאורגי לחינוך גופני. היא לא נכחה בעת התחרות. היא הייתה באבל כבד על מות בנה היחיד, ושיבחה את מאמצי החילוץ וההחייאה של בית החולים באדמונטון.

לאחר ארבע שנים, אירעה תאונת ספורט דומה בה נהרג ניית'ן מידה, אתלט אוסטרלי, בעת האימונים לתחרות. גרג לוגניס זכה במדליית זהב באולימפיאדת 1988 כאשר ביצע בהצלחה את התרגיל שבו שאליבאשווילי נהרג.

שאליבאשווילי הוא האתלט היחיד עד כה מענף ספורט המים שמת במהלך אימונים או בעת תחרות רב-לאומית כגון אוניברסיאדה, משחקים אולימפיים או משחקי חבר העמים הבריטי.

==קישורים חיצוניים==

==הערות שוליים==

קטגוריה:קנדה: ספורט
קטגוריה:ספורטאים גאורגים
קטגוריה:סובייטים שנולדו ב-1962
קטגוריה:סובייטים שנפטרו ב-1983
בוקובל

בוקובל (באוקראינית: Буковель) הוא אתר הסקי הגדול ביותר במזרח אירופה, הממוקם באוקראינה במחוז איוואנו-פרנקיבסק שבמערב המדינה. האתר ממוקם במרומי רכס הרים בהרי הקרפטים בגובה של כ-900 מטרים מעל פני הים.

==קישורים חיצוניים==

* 

קטגוריה:אתרי סקי
קטגוריה:מחוז איוואנו-פרנקיבסק
קטגוריה:הרי הקרפטים
You're Still the One

You're Still the One (בעברית: אתה עדיין האחד) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-27 בינואר 1998, כסינגל השלישי מתוך האלבום, וכסינגל הארבעה עשר של טוויין.

השיר הגיע למקום השני במצעד הבילבורד הוט 100, והעשירי במצעד הסינגלים הבריטי.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה העכשווית למבוגרים.

בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.

== הצלחה ==
השיר זכה להצלחה בינלאומית כאשר הפך לאחד מהשירים הנמכרים ביותר בשנות ה-90 של המאה ה-20, ולאחד מ-15 השירים הנמכרים ביותר בשנת 1998. השיר זכה בפרס הווידאו קליפים של MTV בקטגוריית "הקליפ הנשי הטוב ביותר".

כמו כן, הצליח השיר לזכות בשני פרסי גראמי, בקטגוריות "שיר הקאנטרי הטוב ביותר" ו-"ביצוע סולו הקאנטרי הווקאלי הטוב ביותר - אישה". בנוסף לכך, היה השיר באותו הטקס מועמד גם בקטגוריות "שיר השנה" ו-"הקלטת השנה", אך הפסיד ללהיט "My Heart Will Go On" של סלין דיון.

== וידאו קליפ ==
הווידאו קליפ המלא שיצא עבור השיר בוים על ידי דייוויד הוגן וצולם במאליבו, לוס אנג'לס שבארצות הברית. הקליפ צולם בשחור-לבן. את הקליפ הפיצו לראשונה ב-26 בינואר 1998, יום לפני שיצא כסינגל בתחנות הרדיו השונות.

נכון ל-31 באוגוסט 2019, מונה הצפיות של הקליפ עומד על כ-131 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|פלטינה 2×
|2,000,000
|-
!בריטניה (BPI)
|פלטינה
|600,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1998
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:וידאו קליפים בשחור-לבן
קטגוריה:בלדות משנות ה-1990
קטגוריה:בלדות קאנטרי
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת מרקורי נאשוויל
From This Moment On

"From This Moment On" (בעברית: "מרגע זה ואילך") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-14 ביולי 1998, כסינגל הרביעי מתוך האלבום, וכסינגל החמישה עשר של טוויין.

עם יציאתו נכנס השיר אל המקום ה-4 במצעד הבילבורד הוט 100, וה-9 במצעד הסינגלים הבריטי.

== רקע וכתיבה ==
בדומה ל-"" ו-"You're Still the One" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה העכשווית למבוגרים.

בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.

== וידאו קליפ ==
הווידאו קליפ המלא שיצא עבור השיר בוים על ידי פול בויד אשר ביים עבור טוויין גם את הקליפ לשיריה "", "That Don't Impress Me Much" ו-"You've Got a Way". בקליפ ניתן לראות את טוויין, כשהיא לובשת בינדי ושרה את השיר.

נכון ל-31 באוגוסט 2019, מונה הצפיות של הקליפ עומד על כ-205 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!ארצות הברית (RIAA)
|זהב
|500,000<small></small>
|-
!בריטניה (BPI)
|כסף
|295,000
|-
!ניו זילנד (RMNZ)
|פלטינה
|10,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1998
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על אושר
קטגוריה:בלדות משנות ה-1990
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת מרקורי נאשוויל
קאמוב Ka-137

קאמוב Ka-137 הוא מל"ט רב-תכליתי רוסי (מסוק) שפותח בלשכת העיצוב של קאמוב ונועד לבצע מגוון משימות רחב עבור משרד החירום ומשרד ההגנה של הפדרציה הרוסית. הטיסה הראשונה נערכה בשנת 1999.

== מאפיינים טכניים ומפרט ==
המסוק הלא מאויש קאמוב Ka-137 מיוצר על פי התוכנית הקואקסיאלית. הוא כולל ציוד שלדה. לגיר צורה כדורית בקוטר 1.3 מטרים. הוא מצויד במערכת ניווט לוויינית וטייס אוטומטי, ה-Ka-137 נע אוטומטית בנתיב שתוכנן מראש ויוצא במקום מוגדר ברמת דיוק של 60 מטר.

מאפיינים טכניים
* עומס מטען: רגיל - 50 ק"ג, מקסימום - 80 ק"ג
* אורך: 1.88 מ'
* קוטר הרוטור: 5.30 מ'
* גובה: 1.88 מ'
* משקל ריק: 200 ק"ג
* משקל המראה המרבי: 280 ק"ג
* עוצמה: 1 × PD Hirht 2706 R05
* הספק מנוע: 1 × 65 ליטר
; מאפייני טיסה
* מהירות מרבית: 175 קמ"ש
* מהירות שיוט: 145 קמ"ש
* טווח מעשי: 530 ק"מ
* משך הטיסה המקסימלי: 4 שעות

== קישורים חיצוניים ==

* [http://bp-la.ru/bespilotnyj-vertolet-ka-137/ המסוק הלא מאויש Ka-137]
* [http://www.airwar.ru/enc/oh/ka137.html KA-137]
* [http://www.aviastar.org/helicopters_rus/ka-137-r.html קמוב Ka-137]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מסוקי סיור
קטגוריה:כלי טיס בלתי מאוישים רוסיים
קטגוריה:קמוב
סוחוי S-70 אוחוטניק

[[לוגו חברת "סוחוי"]]
S-70 אוחוטניק ("צייד") הוא כלי טיס בלתי מאויש רוסי, שפותח על ידי חברת "סוחוי".

== היסטוריה ==
פיתוח המל"ט נמצא תחת ניהולו של משרד ההגנה הרוסי מאז 2012.

ביוני 2018 נערכה ההפעלה הראשונה של המטוס.

ב-23 בנובמבר 2018 החל המל"ט בניסויי הסעה על המסלול. ב-19 בדצמבר 2018 אושרה מוכנות המל"ט לטיסת הבכורה על ידי סגן שר ההגנה של הפדרציה הרוסית אלכסיי קריוורוצ'קו, שציין כי העבודה על הפרויקט היא "בעדיפות עליונה וברמה טובה."

בינואר 2019 קבעו מומחים צבאיים כי המל"ט "אוחוטניק" נראה בתמונות האינטרנט כבנוי על פי תצורת "כנף מעופפת".

בתחילת 2019 נודע כי אב הטיפוס השלישי של ה-Su-57 שימש כמעבדה מעופפת לבדיקת מספר מערכות הכטב"ם "אוחוטניק", בפרט, נבדקו מערכות אוויוניקה, ותקשורת שיאפשרו הפעלה מבצעית.

ב-3 באוגוסט 2019, אוחוטניק ביצע את טיסתו הראשונה שנמשכה למעלה מ-20 דקות. המטוס, בשליטת המפעיל, ביצע כמה חליפות מעל שדה התעופה בגובה של כ-600 מטר וביצע נחיתה מוצלחת.

== תקציב הפרויקט ==
התקציב עבור עבודות הפיתוח והייצור מוערך בכ-1.6 מיליארד רובל.

== הרכב ==
יש להניח כי המל"ט הוא בעל מסה של כ-20 טון ובפיתוחו השתמשו בטכנולוגיות להפחתת שטח חתך המכ"ם (חמקנות). המל"ט מפותח באמצעות טכנולוגיות מהדור החמישי הלקוחות מתוכנית הפיתוח של ה-סוחוי Su-57.

;אוויוניקה
כמו במל"ט אוריון נעשה שימוש באוויוניקה שפותחה על ידי KRET. מערכות האוויוניקה של כלי הטיס כוללות:
* מערכת ניהול מידע
* מערכות בקרה אוטומטיות
* ציוד להתממשקות לציוד כללי
* מערכות פיקוח ואבחון של ציוד המשולב
* מערכת ניווט אינרציאלית-לוויינית

== מאפייני ביצועים ==
* אורך: 14 מ'
* מוטת כנפיים: 19 מ'
* משקל חימוש: 2.8 טון, על פי מקורות אחרים - עד 8 טון
* משקל ההמראה מרבי: 25 טון
* מהירות מרבית: 1400 קמ"ש (בגובה נמוך), על פי מקורות אחרים - כ-1000 קמ"ש
* טווח מעשי: 6,000 ק"מ

== הערכת פרויקט ==
ב־9 ביולי 2018, בתגובה לדיווח ב-TASS על הכנת אב-טיפוס של כלי הטיס הבלתי-מאויש אוחוטניק לתחילת טיסות ניסוי פרסם מגזין "מכניקה פופולרית" מאמר בו המומחה להגנה ואבטחה לאומית, קייל מיזוקאמי, תיאר את ממדים כלי הטיס כמרשימים. תוך השוואה לדמיון עם RQ-170, עלתה את השערה כי המל"ט החדש יסייע להתגבר על הפער בין רוסיה וארצות הברית בתחום טכנולוגיות המל"טים. מיזוקאמי הגיע למסקנה שאולי יש להתייחס למידע אודות התוכנית בספקנות, אך תקופת הפיתוח של 7 שנים מספיקה לטיסת המל"ט הראשונה.

עד 2 באוגוסט 2019, טיסת מל"טים עם טילים הייתה חלק מהאיסורים שהוטלו בעקבות אמנת INF, שאסרה טילים בטווח שבין 500 ל-5,500 ק"מ; לאחר תאריך זה, כאשר ארצות הברית נסוגה מהאמנה, רוסיה השתחררה מחובות אלה.

== ראו גם ==
* אוריון (כטב"ם רוסי)
* סוחוי Su-57
* PAK DA
; מטוסים בעלי מטרה, תכנון או יכולת דומים
* סקאט (כטב"ם רוסי)
* BAE מערכות טראניס (בריטניה)
* Kratos XQ-58 Valkyrie (ארצות הברית)
* לוקהיד מרטין RQ-170 סנטינל (ארצות הברית)
* נורת'רופ גרוממן RQ-4 גלובל הוק (ארצות הברית)
* נורת'רופ גרוממן X-47B (ארצות הברית)

== קישורים חיצוניים ==

* [http://avia.pro/blog/ohotnik-u-tehnicheskie-harakteristiki-foto אוחוטניק-U.] [http://avia.pro/blog/ohotnik-u-tehnicheskie-harakteristiki-foto מפרט טכני] באתר Avia.pro
* [https://vz.ru/society/2019/8/4/990696.html "אוחוטניק" יהפוך לשותף של Su-57] // Glance, 4 באוגוסט 2019
== הערות שוליים ==

קטגוריה:כלי טיס בלתי מאוישים רוסיים
קטגוריה:חיל האוויר הרוסי
ריכרד תומאלה

ריכרד תומאלה (בגרמנית: Richard Thomalla; 23 באוקטובר 1903 – 12 במאי 1945) היה קצין אס אס בגרמניה הנאצית. כמהנדס אזרחי היה מראשי תוכנית לובלין בפולין הכבושה. תומאלה הוא מן האחראים הראשיים להקמת מחנות המוות בלז'ץ, סוביבור וטרבלינקה בעת השואה.

==מבצע ריינהרד==

תומאלה נולד באננהוף, שלזיה עילית, שבאימפריה הגרמנית. בשנת 1932 הצטרף למפלגה הנאצית כחבר מספר 1,238,872 ולאס אס כחבר מספר 41,206.

מחנה המוות הראשון שהוקם תחת פיקוחו היה מחנה בלז'ץ. הקמת המחנה החלה ב-1 בנובמבר 1941 והסתיימה במרץ 1942, אז החל לפקח על הקמת מחנה סוביבור. הפועלים שהקימו את המחנות היו אסירים שנלקחו מכפרים ומערים סביב שטחי המחנות. תומאלה קיבל את הפיקוד על הזונדרקומנדו בסוביבור, חיילי יחידה זו מנו כ-80 אסירים יהודים מן הגטאות סביב המחנה שהובאו למחנה לצורך עבודת פרך. כיתה של 10 אוקראינים שאומנו במחנה טרווניקי הוכנסו למחנה כדי לפקח על האסירים היהודים. עם השלמת בניית המחנה כל היהודים בזונדרקומנדו חוסלו והפיקוד על המחנה הועבר מידיו של תומאלה לידי פרנץ שטנגל מאפריל 1942. תומאלה המשיך לפקח ולהקים את מחנה המוות טרבלינקה שהיה העתק כמעט מושלם של סוביבור.

איש האס אס ארווין למברט, שלקח חלק בתוכנית T4 - אותנסיה והיה אחראי על תאי הגזים שהותקנו בטרבלינקה העיד על תומאלה:

בין יולי 1942 עד אוקטובר 1943, קרוב ל-850,000 איש נרצחו בטרבלינקה. לפי הדיווחים, תומאלה הוצא להורג על ידי הנ.ק.ו.ד. (משטרת ברית המועצות) בצ'כיה ב-12 במאי 1945.

==קישורים חיצוניים==

==הערות שוליים==

קטגוריה:פושעי מלחמה נאצים שהוצאו להורג
קטגוריה:סגל מחנה סוביבור
קטגוריה:בלז'ץ
קטגוריה:טרבלינקה
קטגוריה:פושעי מלחמה נאצים
קטגוריה:גרמנים שנולדו ב-1903
קטגוריה:גרמנים שנפטרו ב-1945
Come On Over (שיר)

Come On Over (בעברית: בוא לכאן) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-6 בספטמבר 1999, כסינגל העשירי מתוך האלבום, וכסינגל העשרים ואחד של טוויין.

עם יציאתו נכנס השיר אל המקום ה-1 במצעד שירי הקאנטרי של קנדה.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ והרגאיי.

בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר.

== וידאו קליפ ==
הווידאו קליפ המלא שיצא עבור השיר צולם ב-12 בספטמבר באותה השנה, ויצא לאור כמה שבועות לאחר מכן. את הקליפ, בדומה לקליפים נוספים של טוויין, ביים לארי ג'ורדן. הקליפ נכלל באלבום הווידאו קליפים של טוויין The Platinum Collection, אשר יצא לאור בשנת 2001.

נכון ל-31 באוגוסט 2019, מונה הצפיות של הקליפ עומד על כ-6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-1999
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
Rock This Country!

הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-10 בינואר 2000, כסינגל האחד עשר מתוך האלבום, וכסינגל העשרים ושניים של טוויין.

עם יציאתו נכנס השיר אל המקום ה-3 במצעד שירי הקאנטרי של קנדה.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הרוק.

בשנת 2015, יצאה טוויין לסיבוב ההופעות "Rock This Country Tour", אשר שמו נגזר משם שיר זה.

== וידאו קליפ ==
הווידאו קליפ המלא שיצא עבור השיר בוים על ידי לארי ג'ורדן. הקליפ צולם ב-25 בנובמבר 1999, והופץ ב-25 בדצמבר באותה השנה. הקליפ נכלל באלבום הקליפים The Platinum Collection, שהוציאה טוויין בשנת 2001.

נכון ל-31 באוגוסט 2019, מונה הצפיות של הופעת השיר עומד על כ-1.1 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-2000
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:סינגלים בהוצאת מרקורי נאשוויל
I'm Holdin' On to Love (To Save My Life)

(בעברית: אני ממשיכה לאהוב (בשביל להציל את חיי)) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-3 ביולי 2000, כסינגל השנים עשר מתוך האלבום, וכסינגל העשרים ושלושה של טוויין.

עם יציאתו נכנס השיר אל המקום ה-4 במצעד שירי הקאנטרי של קנדה.

== רקע וכתיבה ==
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הקאנטרי-רוק.

בשנת 1999, הוציאה טוויין את אלבום הווידאו הרביעי שלה Shania Twain Live, בו נכלל השיר.

== ביקורת ==
מגזין הבילבורד סקר את השיר בחיוב ונאמר בו כי: "זה אחד מהשירים הללו שהמנגינה בהם מדויקת מאוד".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-2000
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירי פופ רוק
קטגוריה:שירי קאנטרי רוק
קטגוריה:סינגלים בהוצאת מרקורי נאשוויל